2020. gada 30. jūlijā Rīkojums Nr. 400

Rīgā (prot. Nr. 46 36. §)

**Par apropriācijas pārdali no Labklājības ministrijas uz valsts budžeta programmu 02.00.00 "Līdzekļi neparedzētiem gadījumiem"**

1. Atbalstīt apropriācijas pārdali no Labklājības ministrijas pamatbudžeta apakšprogrammām uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem" 524 045 *euro* apmērā, tai skaitā:

1.1. no apakšprogrammas 05.01.00 "Sociālās rehabilitācijas valsts programmas", samazinot dotāciju no vispārējiem ieņēmumiem un izdevumus 503 059 *euro* apmērā, tai skaitā:

1.1.1. 2018.–2020. gada prioritārā pasākuma "Sociālās rehabilitācijas pakalpojumu klāsta pilnveidošana (papildināšana)" pasākuma "Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam" pakalpojumam "Psihosociālās rehabilitācijas nodrošināšana bērniem, kuriem nepieciešama paliatīvā aprūpe, un ar viņiem vienā mājsaimniecībā dzīvojošiem ģimenes locekļiem vai audžuģimenei" piešķirtos līdzekļus 180 513 *euro* apmērā subsīdijām un dotācijām;

1.1.2. 2018.–2020. gada prioritārā pasākuma "Sociālās rehabilitācijas pakalpojumu klāsta pilnveidošana (papildināšana)" pasākuma "Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam" pakalpojumam "Psihosociālās rehabilitācijas nodrošināšana personām ar prognozējamu vai pirmreizēju invaliditāti, kuras cēlonis ir onkoloģiska slimība, un viņu ģimenes locekļiem" piešķirtos līdzekļus 188 008 *euro* apmērā subsīdijām un dotācijām;

1.1.3. 2018.–2020. gada prioritārā pasākuma "Sociāla rakstura institūcijām kapacitātes stiprināšanai un sociālām programmām bērnu tiesību aizsardzības jomās un ar šiem pasākumiem saistīto IT sistēmu pielāgošanai" pasākumam "Sociālās rehabilitācijas pakalpojumu no psihoaktīvajām vielām atkarīgām nepilngadīgām personām nodrošināšana" piešķirtos līdzekļus 116 538 *euro* apmērā subsīdijām un dotācijām;

1.1.4. pasākumam "Izmēģinājumprojekts "Par atbalstu zobu protezēšanas jautājumos"" piešķirtos līdzekļus 18 000 *euro* apmērā pārējiem valsts budžeta uzturēšanas izdevumu transfertiem valsts budžeta daļēji finansētām atvasinātām publiskām personām un budžeta nefinansētām iestādēm;

1.2. no apakšprogrammas 05.62.00 "Invaliditātes ekspertīžu nodrošināšana", samazinot dotāciju no vispārējiem ieņēmumiem un izdevumus precēm un pakalpojumiem 2 900 *euro* apmērā (mācību pakalpojumiem);

1.3. no apakšprogrammas 07.01.00 "Nodarbinātības valsts aģentūras darbības nodrošināšana", samazinot dotāciju no vispārējiem ieņēmumiem un izdevumus precēm un pakalpojumiem 4 140 *euro* apmērā (mācību, darba un dienesta komandējumiem 3 600 *euro* apmērā un elektroniskās reģistrēšanās sistēmas uzturēšanai NVA mājaslapā skolēnu pieteikumu reģistrēšanai 540 *euro* apmērā);

1.4. no apakšprogrammas 22.01.00 "Valsts bērnu tiesību aizsardzības inspekcija un bērnu uzticības tālrunis", samazinot dotāciju no vispārējiem ieņēmumiem un izdevumus precēm un pakalpojumiem 9 000 *euro* apmērā 2018.–2020. gada prioritārā pasākuma "Sociālā rakstura institūcijām kapacitātes stiprināšanai un sociālām programmām bērnu tiesību aizsardzības jomās un ar šiem pasākumiem saistīto IT sistēmu pielāgošanai" apakšpasākuma "Adopcijas un bērnu tiesību uzraudzības procesa pilnveidošana" pasākumam "Bērnu tiesību aizsardzības funkcijas nodrošināšana un kvalitātes paaugstināšana, sekmējot bez vecāku aprūpes palikušu bērnu nonākšanu ģimeniskā vidē";

1.5. no apakšprogrammas 97.01.00 "Labklājības nozares vadība un politikas plānošana", samazinot dotāciju no vispārējiem ieņēmumiem un izdevumus precēm un pakalpojumiem 4 946 *euro* apmērā.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Labklājības ministre R. Petraviča